Sena Muntu Ulakonzya Kucileka Kuba Kamboni wa Jehova?
Inzya. Muntu ulakonzya kuzwa mumbunga yesu munzila zyobilo:
Kwiinda mukulomba. Kwiinda mukulyaambilila naa kulemba, muntu ulakonzya kutondezya kusala kwakwe kwakuti waleka kuba Kamboni wa Jehova.
Kwiinda mumicito. Muntu ulakonzya kucita zintu zyalo zikonzya kumupa kuteelela kuba akati kabunyina bwesu bwanyika yoonse. (1 Petro 5:9) Mucikozyanyo, ulakonzya kuunka kucikombelo cimbi alimwi akulitondezya kuti uyanda kuzumanana ancico.—1 Johane 2:19.
Mbuti kuti muntu tacikambauki naa kujanika kumiswaangano yanu? Sena muntu ooyo mumubona kuti wakacileka kuba Kamboni?
Peepe, tacili boobo pe. Kucileka kuba Kamboni, naa kulizandula, ciliindene akuba aalusyomo luniini. Kanji-kanji, aabo ibakaunka ansi naa kucileka kuswaangana inga tabalulekede lusyomo lwabo pele balaapenzi lyakutyompwa. Aboobo, muciindi cakubaleka buyo, tulasola kubaumbulizya alimwi akubakulwaizya. (1 Tesalonika 5:14; Juda 22) Ikuti muntu kayanda kugwasyigwa, baalu bambungano balasololela mukupa lugwasyo lwakumuuya.—Galatiya 6:1; 1 Petro 5:1-3.
Nokuba boobo, baalu tabajisi nguzu zyakusungilizya muntu kuti azumanane kuba Kamboni wa Jehova. Muntu uuli woonse ulalisalila mumakani aabukombi. (Joshua 24:15) Tusyoma kuti aabo bakomba Leza beelede kucita oobo cakulisungula, kuzwa aansi amoyo.—Intembauzyo 110:3; Matayo 22:37.
bem_Latn kon_Latn bem_Latn bem_Latn bem_Latn bem_Latn bem_Latn